नया कश्मीर में भूमि पर उसी का हक जो उसको जोतते है -लागू करने की बात कही गई थी । शेख के दोनों हाथ में लड्डू थे क्योंकि रियासत में बडी भूमि वाले हिन्दू थे और उन पर खेती करने वाले कश्मीरी मुसलमान थे। शेख का मुस्लिम कॉन्फ्रेस वाला एजेण्डा पूरा हो रहा था और कम्यूनिस्टों का सर्वहारा क्रांति का। यह ठीक है कि इसमें कम्युनिस्टों ने शस्त्र नहीं उठाए थे परन्तु इसकी क्षतिपूर्ति शेख करने वाले थे । जब उन्होंने कहा कि जिनकी भूमि का अधिग्रहण कर दिया जाएगा , उनको मुआवजा नहीं दिया जाएगा । कम्युनिस्टों की चाल थी कि रियासत , भारत में शामिल न हो ताकि बाद में उसे क्रांति द्वारा आजाद देश घोषित कर दिया जाए ।